Suomelta koirien valmiuskomppania pelastustehtäviin - Kotimaa - Uutiset - MTV.fi
Suomelta koirien valmiuskomppania pelastustehtäviin
Kotimaa Julkaistu 23.11.2000 19:53 (Päivitetty 24.11.2000 23:26)
Sisäministeriö valmistelee pelastuskoiraryhmien perustamista kansainvälisiä tehtäviä varten.
Koulutuskoira löytää kohteensa
Ministeriö päätti tänään, että valmiusryhmät perustetaan Helsingin, Vantaan, Espoon, Tampereen ja Turun pelastuslaitosten alaisuuteen.Toimeksiantoja odotetaan ainakin maanjäristysalueille.
Suomen palveluskoiraliiton väki valmistautuu kuumeisesti eri puolilla maata tuleviin koitoksiin. Valmiusryhmien perustaminen kansainvälisiin tehtäviin vaatii huomattavasti lisäkoulutusta.
Suomi on aikeissa lähettää 30 pelastuskoiraa esimerkiksi maanjäristys- tai tulva-alueille. - Nimenomaan tällaisesta puhutaan, että joukko on käytettävissä kotimaassa sekä YK:n, Naton että EU:n puitteissa ja myöskin muitten kansainvälisten organisaatioiden käyttössä, sanoo sisäasiainministeriön neuvotteleva virkamies Harry Frelander.
Koirien valmiusryhmät tehostavat pelastustoimintaa merkittävästi myös kotimaassa.
Poliisit marssivat palkankorotusten puolesta EU:n ja Balkanin huippukokous alkaa Kroatiassa